JY LEES NOU Bobotie
1145 keer gelees
Hierdie ou staatmaker maak gereeld sy verskyning op ons etenstafel. Bobotie is ekonomies en vinnig om te maak. Pas die hoeveelheid kerrie aan na gelang van jou gesin se smaak.
2 dik snye bruinbrood, korsies afgesny
1 groot wortel, fyngerasper
1 kg bees- of wildsmaalvleis
10 ml borrie 30 ml appelkooskonfyt 30 ml suurlemoensap Sout en peper na smaak
180 ml melk of room
3 eiers, geklits Lourierblare
Voorverhit die oond tot 180 °C. Week die brood in die melk. Verhit die olie in 'n kastrol en braai die ui, wortel en die helfte van die kerriepoeier daarin tot die ui sag is. Voeg die maalvleis by en braai tot gaar.
Voeg die ander helfte van die kerriepoeier saam met die borrie, konfyt, suurlemoensap, en sout en peper na smaak by. Verhit tot kookpunt en prut liggies vir 10 minute.
Druk die brood in die weekvloeistof fyn en roer dit by. Skep die mengsel in 'n gesmeerde oondbak. Klits die melk (of room) en eiers saam, geur na smaak en giet dit oor die vleis. Druk lourierblare in die vleis.